**Arabiankahvi** (*Coffea arabica*) eli **arabica** on viljelykasvi, puu, joka pidetään leikkaamalla noin kahden metrin korkuisena. Kasvin hedelmä on noin 10–15 millimetriä pitkä kypsänä punainen tai violetti marja, jonka sisällä olevia kahta siementä kutsutaan *kahvipavuiksi*, joka on kahvin raaka-aine. Kasvi on alun perin kotoisin Etiopian vuoristosta. Kahvipuu kasvaisi noin 6–9-metriseksi, mutta se yleensä muotoillaan pensaaksi.

Kahvipensas viljelykasvina
--------------------------

Arabiankahvia pidetään ensimmäisenä viljeltynä kahvilajina, sitä on viljelty reilusti yli tuhat vuotta Arabian lounaisosissa. Nykyään sitä viljellään eri puolilla tropiikkia. Arabiankahvin kasvupaikat sijaitsevat korkealla, noin 600–1 600 metriä merenpinnan yläpuolella. Kahvipensas vaatii menestyäkseen runsaasti sadetta. Suuria kahvintuottajia ovat esimerkiksi Brasilia, Kolumbia, Costa Rica ja Kenia. Jamaikalla Blue Mountain -vuoren rinteillä yli 2 000 metrin korkeudessa kasvatettu Jamaica Blue Mountain -arabiankahvi tunnetaan maailman arvostetuimpana kahvina.

Kahvilajit
----------

Kahvilajeja on useita kymmeniä. Kaupallisesti tärkeimmät ovat *Coffea arabica* (eli arabica) ja kongonkahvi eli robusta (*Coffea canephora*). Maailman kahvintuotannosta noin 75 % on arabicaa ja 25 % robustaa. Parhaat kahvilaadut saadaan edelleen arabiankahvista, se sisältää vähemmän kofeiinia kuin muut kahvilajit. Suomessa juotuihin kahvilaatuihin käytetään arabicaa.

Kahvipensas huonekasvina
------------------------

Suomessakin arabiankahvi menestyy huonekasvina. Se kasvattaa tummanvihreitä, suurehkoja lehtiä. Hyvin hoidettuna se tuottaa kukkia ja papuja 3–4 vuoden ikäisenä. Kukat kasvavat terttuina lehtien haarautumiskohdista, väriltään kukat ovat valkoisia, hieman jasmiinin tuoksuisia, ja kukkimisaika on 2–3 päivää. Hedelmien kypsymisaika on noin 8 kuukautta, kypsät hedelmät ovat punaisia tai keltaisia.

Mullan vaihto pitäisi tehdä huhtikuun tienoilla. Kahvi vaatii paljon valoa mutta ei kuitenkaan suoraa auringon valoa. Varsinkin kasvukaudella kasvi tarvitsee paljon vettä. Se menestyy myös altakasteluruukussa.

Jos lehdet muuttuvat ensin kärjistään ruskeiksi ja alkavat putoilla, kasvi ei saa tarpeeksi vettä. Kasvi pitää myös lehtien kastelusta, mutta kasvia ei saisi ruiskuttaa suihkussa vaan esimerkiksi suihkepullolla. Jos lehdet alkavat putoilla, kasvi kasvattaa pitkiä honteloita varsia, joiden päissä on muutama uusi lehti.

Lähteet
-------

1. ↑  Moat, J. O'Sullivan, R.J. Gole, T. & Davis, A.P.: *Coffea arabica* *IUCN Red List of Threatened Species. Version 2020-1*.  2018. International Union for Conservation of Nature, IUCN, Iucnredlist.org. Viitattu 21.3.2020. (englanniksi)
2. ↑  Viisi tähteä (Arkistoitu – Internet Archive)
3. ↑  Exotic Garden (Arkistoitu – Internet Archive)

Aiheesta muualla
----------------

WikibooksWikibooks 
Wikikirjastossa on aihe: **Kodin\_ruukkukasvit/Kasvit/Viherkasvit#Arabiankahvi**. 
* Suomen Lajitietokeskus: Arabiankahvi (*Coffea arabica*)
* Kassu – Kasvien suomenkieliset nimet: Arabiankahvi (*Coffea arabica*)
* iNaturalist: Arabiankahvi (*Coffea arabica*)
* ITIS: *Coffea arabica* (englanniksi)
* UniProt: Taxonomy - *Coffea arabica* (englanniksi)
* Global Biodiversity Information Facility (GBIF): *Coffea arabica* (englanniksi)
* United States Department of Agriculture (USDA): *Coffea arabica* (englanniksi)
* Flora of China: *Coffea arabica* (englanniksi)
* Food Component Database (FooDB): Arabica coffee (*Coffea arabica*) (englanniksi)
* Dr. Duke's Phytochemical and Ethnobotanical Databases: *Coffea arabica* (Arkistoitu – Internet Archive) (englanniksi)
* Centre for Agriculture and Biosciences International (CABI): *Coffea arabica* (arabica coffee) (englanniksi)
* Plant List: *Coffea arabica* (englanniksi)
* Pherobase: Floral volatiles of *Coffea arabica* (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q47685
* Wikispecies: Coffea arabica
* APDB: 153019
* APNI: 73054
* ATRF: Coffea\_arabica
* CoL: WVWV
* Ecocrop: 749
* EoL: 1109554
* EPPO: COFAR
* FoC: 200022076
* GBIF: 2895345
* GRIN: 300141
* iNaturalist: 64342
* IPA: 20403
* IPNI: 747038-1
* IRMNG: 11107021
* ITIS: 35190
* IUCN: 18289789
* MoBotPF: 286663
* NatureServe: 2.155161
* NCBI: 13443
* NZOR: b08f56a7-5f04-4db7-9c25-d30a6e16d488
* NZPCN: 4540
* Open Tree of Life: 1001050
* PalDat: Coffea\_arabica
* Plant List: kew-45400
* PLANTS: COAR2
* POWO: urn:lsid:ipni.org:names:747038-1
* Tropicos: 27900016
* WFO: wfo-0000910097

 |

 |